দক্ষিণ কোরিয়া
দক্ষিণ কোরিয়া উত্তর-পূর্ব এশিয়ার একটি দেশ যা কোরীয় উপদ্বীপের দক্ষিণ অংশটি নিয়ে গঠিত। এর সরকারি নাম কোরীয় প্রজাতন্ত্র ( "দাএ-হান্-মিন্-‌গুক্‌")। দক্ষিণ কোরিয়ার উত্তরে উত্তর কোরিয়া, পূর্বে জাপান সাগর, দক্ষিণে ও দক্ষিণ-পূর্বে কোরিয়া প্রণালী, যা জাপান থেকে দেশটিকে পৃথক করেছে, এবং পশ্চিমে পীত সাগর। সিউল হচ্ছে দক্ষিণ কোরিয়ার বৃহত্তম শহর ও রাজধানী।
দক্ষিণ কোরিয়ার প্রদেশ
দক্ষিণ কোরিয়ার স্থানীয় প্রশাসনিক অঞ্চলসমূহের ইতিহাস সময়ের সাথে সাথে পরিবর্তিত হয়েছে। তবে তিন স্তরের মূল প্রশাসনিক কাঠামো গোজোং সাম্রাজ্যের সময় দক্ষিণ কোরিয়ায় প্রতিষ্ঠিত হয়।